De Säger selber isch als a de Fasnet am liebschte als Suribel-Stachi im Häs g'si, meischtens ganz vornehm mit em schwarze Umhängli unterem Narrokrage un nu selte mit em Blauhemd. Er hät genau g'wisst, dass er eigentlich au ohne Häs un Scheme scho en fertige Suribel-Typ war un im Grund nit als Narro taugt hät. Wo n'er sini Morbili-Dame  hergnomme hät, weiß ich nit, aber jedefalls hät er immer oni am Ärmel g'het, wo genau zu nem basst hät. Ebbis anders wär für ihn nie in Frog kumme, wil er g'funde hät, s'wär a de Fasnet fasch jedi Lumperei erlaubt, solang mer ordentlich aazoge un mit em richtige Mäschgerli-Typ unterwegs wär un mer nit Sache zammeduet, wo im Narretheater nit zamme g'höret.  Strähle war für ihn wie Theaterschpile un s'Wichtigscht a de Fasnet. "Bloß im Zug laufe", war für ihn nu e habli Sach. Aber au sel hät solle theatermäßig  sii un dodrum absolut korrekt.